Crna Gora

Ministarstvo održivog razvoja i turizma

Broj: 01/05/3-525

Podgorica, 18. 06. 2019. godine

U skladu sa Zaključkom Vlade Crne Gore broj: 07-2320 od 13. juna 2019. godine, Nacionalna turistička organizacija Crne Gore objavljuje:

**J A V N I P O Z I V**

za podnošenje zahtjeva za dobijanje podrške za dobijanje podrške za projekte iz oblasti turizma za 2019/2020 – Mjera I A: “Razvoj inovativnih turističkih proizvoda”

1. **Predmet podrške:** Sufinansiranje projekata kojima se obogaćuje i unapređuje turistička ponuda Crne Gore uvođenjem novih proizvoda i sadržaja

Predmet podrške ne mogu biti projekti koji su već odobreni i finansiraju se od strane drugih institucija, organizacija ili fondova niti projekti čija realizacija je već u toku.

1. **Ukupan iznos sredstava**: 140.000,00 €;
2. **Ciljevi:**

- Diverzifikovana turistička ponuda tokom čitave godine

- Unapređenje turističkog proizvoda

- Povezivanje pružaoca turističkih usluga.

1. **Korisnici:**

- Privredna društva, druga pravna lica i preduzetnici koji su registrovani za obavljanje turističke i/ili ugostiteljske djelatnosti (primarni i komplementarni ugostiteljski objekti za pružanje usluga smještaja i usluge pripremanja i usluživanja hrane i pića) i koji ispunjavaju uslove za obavljanje te djelatnosti utvrđene Zakonom o turizmu i ugostiteljstvu;

- Fizička lica pružaoci ugostiteljskih usluga u domaćinstvu i seoskom domaćinstvu koji ispunjavaju uslove za obavljanje te djelatnosti utvrđene Zakonom o turizmu i ugostiteljstvu;

- Sportski klubovi;

- Lokalne turističke organizacije;

- Udruženja / asocijacije pružaoca turističkih i ugostiteljskih usluga registrovana u Crnoj Gori;

- Udruženja zanatlija registrovana u Crnoj Gori.

**Na javni poziv ne mogu se prijaviti subjekti koji još uvijek nijesu realizovali projekte kojima je odobrena porška u okviru ranije donijetih programa podsticajnih mjera u oblasti turizma.**

**Potencijalni korisnik podrške može dostaviti samo jedan zahtjev, dok se ne isključuje mogućnost da isto lice bude partner u više aplikacija.**

1. **Namjena sredstava**

Sredstva se mogu koristi za unapređenje i obogaćenje turističke ponude u Crnoj Gori, i to za:

* otvaranje novih tematskih ili edukativnih staza (arheoloških, kulturnih, vjerskih, rekreativnih, adrenalinskih i sl. uključujući i nabavku opreme za uređenje tematske ili edukativne staze)
* uređenje novih vidikovaca, izletišta, odmorišta (izuzev izgradnje komunalne infrastrukture)
* otvaranje tematsko-edukativnih parkova prirode za djecu i odrasle i njihovo uređenje uključujući nabavku opreme
* izradu GPS logova staza za outdoor aktivnosti sa opisom staze i fotografijama minimalne rezolucije 300 dpi za svrhu promocije (odabrane staze moraju prije snimanja imati saglasnost NTOCG kako ne bi došlo do preklapanja sa već postojećim materijalom);
* oživljavanje starih zanata (izrada narodnih nošnji, grnčarskih proizvoda, čunova, proizvoda od pruća i sl.) kroz valorizaciju u turizmu (uključivanje u turističku ponudu).
* aktiviranje neiskorišćenih turističkih resursa.
* oživljavanje starih priča, legendi, mitova u formi turističkog proizvoda.

**Rezultati projekata moraju biti u opštoj upotrebi.**

**Sredstva se ne mogu koristiti za:**

* kupovinu nekretnine;
* troškove redovnog poslovanja (plate i ostala primanja zaposlenih, troškove prevoza i putovanja zaposlenih, studijska putovanja, pokriće gubitaka, poreze i doprinose, otplatu kredita, carinske i uvozne dažbine ili bilo koje druge naknade)
* izradu studija, elaborata, projektne i druge dokumentacije;
* iznajmljivanje i kupovinu vozila;
* kancelarijske troškove organizatora;
* za sve druge troškove koji nisu vezani za realizaciju prijavljenog projekta i ciljeve Programa.

1. **Rok realizacije projekata**

Rok realizacije projekata je najkasnije dvanaest mjeseci od dana potpisivanja ugovora o dodjeli sredstava.

1. **Iznos podrške i prihvatljivost troškova**

Najveći iznos sredstava koji se može odobriti je do 80% opravdanih/prihvatljivih troškova, dok je maksimalan iznos podrške 12.000,00 €.

Najveći iznos sredstava koji se može odobriti za izradu GPS logova staza za outdoor aktivnosti je do 80% opravdanih/prihvatljivih troškova, dok je maksimalan iznos podrške 2.000,00 €.

Korisnik podrške je u obavezi obezbijediti preostali iznos sredstava.

Korisnik podrške ne može kao svoje učešće u finansiranju projekta prikazati:

- ranije investirana sredstva,

- sredstva koja planira investirati u nekom narednom periodu nakon realizacije aktivnosti podržanog projekta.

Odobrena sredstva u iznosu od 50% mogu biti uplaćena nakon potpisivanja Ugovora, uz uslov da korisnik dostavi avansnu garanciju na taj iznos. Preostalih 50% sredstava uplaćuje se nakon realizacije projekta po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator.

U slučaju da korisnik nije u mogućnosti dostaviti avansnu garanciju, ukupan iznos odobrenih sredstava uplaćuje se nakon realizacije projekta po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator.

1. **Obavezna dokumentacija**

Podnosilac zahtjeva na Javni poziv obavezan je dostaviti sljedeću dokumentaciju:

1. Zahtjev sa obrazloženjem po svakom kriterijumu koji se ocjenjuje;
2. Opis projekta uz koncept funkcionisanja i održavanja tokom najmanje 5 godina nakon njegove realizacije;
3. Plan aktivnosti koji uključuje rok realizacije po svakoj aktivnosti;
4. Finansijski plan sa:
   * projektovanim izvorima finansiranja;
   * obrazloženim pozicijama na koje se odnosi tražena novčana pomoć;
   * ostalim bitnim finansijskim podacima i pokazateljima;
5. Dokaz o pravnom statusu podnosioca zahtjeva, dokaz o registraciji;
6. Ukoliko je podnosilac pružalac turističkih/ugostiteljskih usluga, ovjerena kopija odobrenja za obavljanje djelatnosti, odnosno rješenje o upisu u Centralni turistički registar;
7. Ukoliko je podnosilac zahtjeva udruženje pružaoca turističkih i ugostiteljskih usluga registrovano u Crnoj Gori ili udruženje zanatlija registrovano u Crnoj Gori potrebno je dostaviti listu članova sa njihovim potpisima;
8. Potvrda o dobijenim sredstvima od strane državnih organa i institucija i njihovom namjenskom korišćenju, za protekle tri godine ili izjava korisnika;
9. Dokument (pismo namjere, memorandum o saradnji i sl.) kojim subjekti čije angažovanje uključuje model za funkcionisanje i održavanje nakon realizacije projekta prihvataju definisane obaveze.
10. Dokaz izdat od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dostavljanja prijave na javni poziv.
11. Ukoliko se otvara i uređuje nova tematska ili edukativna staza u nekom od Nacionalnih parkova ili u parku prirode “Piva” neophodno je dostaviti saglasnost od JP Nacionalni parkovi ili od JP “Park prirode Piva”
12. Ukoliko se otvara i uređuje nova tematska ili edukativna staza van Nacionalnih parkova, neophodno je dostaviti saglasnost opštine na čijoj se teritoriji nalazi tematska ili edukativna staza.
13. Ukoliko se vrši uređenje vidikovaca, izletišta, odmorišta u Nacionalnim parkovima i parku prirode “Piva” neophodno je dostaviti saglasnost JP Nacionalni parkovi ili od JP “Park prirode Piva”
14. Ukoliko se vrši uređenje vidikovaca, izletišta, odmorišta neophodno je dostaviti saglasnost opštine na čijoj se teritoriji nalazi.

NTOCG zadržava pravo da od podnosioca zahtjeva zatraži dodatna pojašnjenja.

1. **Način podnošenja zahtjeva i dokumentacije**

Potencijalni korisnici podrške prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu: *Nacionalna turistička organizacija Crne Gore, adresa Marka Miljanova 17, Podgorica*, direktno na arhivi sa oznakom: **„Prijava na Javni poziv za podnošenje zahtjeva za dobijanje podrške za projekte iz oblasti turizma za 2019/2020 – Mjera I A: “Razvoj inovativnih turističkih proizvoda”.**

1. **Zahtjevi koji se neće razmatrati:**
2. zahtjevi čija dokumentacija nije kompletna, u smislu tačke 8. Programa;
3. neblagovremeni zahtjevi, tj. dostavljeni nakon definisanog roka;
4. zahtjevi koji se odnose na projekte koji nijesu predmet mjere Progama;
5. zahtjevi koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;
6. zahtjevi koje podnesu subjekti koji su u posljednje tri godine dobili sredstva od strane državnih institucija ili organa, a nijesu izvršili ugovorne obaveze ili su nenamjenski utrošili dobijena sredstva;
7. **Kriterijumi za ocjenu projekata:**

|  |  |  |
| --- | --- | --- |
|  | **Kriterijum** | **Broj bodova** |
|  | Važnost projekta za obogaćivanje i unapređenje turističke ponude | maksimalno 10 bodova |
|  | Unapređenje ponude određenih strateških turističkih proizvoda na nacionalnom nivou (ponuda u nacionalnim parkovima, duž panoramskih ruta i sl.) | 5 |
|  | Važnost za područje (za lokalnu zajednicu) – benefite od rezultata projekta koriste: | <4 4  4+ 5 |
|  | Prethodna aktivnost podnosioca zahtjeva i postignuti rezultati u podizanju kvaliteta i raznovrsnosti turističke ponude | 5 |
|  | Podnosilac zahtjeva je dobijao sredstva na prethodnim javnim pozivima NTO CG  Podnosilac zahtjeva nije dobijao sredstva od NTO CG | 1  3 |
|  | Učešće korisnika i/ili drugog donatora u ukupnim troškovima | 20 – 50% 5  > 50% 7 |
|  | Geografski prioriteti | Primorske opštine 3  Glavni grad i Prijestonica 6  Ostale opštine[[1]](#footnote-1) 9 |
|  | Povezivanje sa ostalim partnerima | 2 partnera[[2]](#footnote-2) 5  3 +[[3]](#footnote-3) 8 |

**12. Rangiranje**

Rang lista će biti objavljena na internet stranicama Ministarstva održivog razvoja i turizma i NTOCG.

Sredstva će se odobravati projektima prema bodovnoj listi od najvećeg broja na niže, do krajnje raspodjele ukupnog iznosa raspoloživih sredstava namijenjenih za Mjeru Programa.

Ako posljednji projekat prelazi ukupan iznos od 140.000,00 € može dobiti samo dio zahtijevanih sredstava. U tom slučaju potencijalni korisnik može povući zahtjev.

**13. Rok za podnošenje prijava**

* 21 kalendarski dan od dana objavljivanja javnog poziva.

**14. Postupak odlučivanja**

Inicijalno procesuiranje zahtjeva primljenih po ovom Javnom pozivu je u nadležnosti radne grupe koju formira direktor NTOCG. Radna grupa obrađuje i sistematizuje zahtjeve, pribavlja dodatne podatke i utvrđuje Predlog rang-liste projekata koji ispunjavaju zadate uslove.

Na osnovu utvrđenog Predloga rang-liste, Savjet (Komisija) za predlaganje odluke po Javnom pozivu koju imenuje direktor NTOCG-a, utvrđuje Predlog odluke o odabiru projekata koji su se kvalifikovali za dobijanje podrške i dodjelu sredstava.

Odluku o odabiru projekata, odnosno Odluku o odbijanju projekata ukoliko sve prijave ne ispunjavaju uslove predviđene Programom i Javnim pozivom, donosi direktor NTOCG. Sa podnosiocima zahtjeva za odabrane projekte, NTOCG zaključuje ugovor o međusobnim pravima i obavezama u vezi njihove realizacije.

**15. Rok za donošenje odluke i odlučivanje po prigovorima**

Odluka o odabiru projekata i dodjeli sredstava, odnosno Odluku o odbijanju projekata ukoliko sve prijave ne ispunjavaju uslove predviđene Programom i Javnim pozivom, donijeće se najkasnije u roku 45 dana od zatvaranja javnog poziva.

Na donesene odluke, na osnovu Programa odnosno Javnog poziva, podnosilac ima pravo da uloži prigovor u roku od 8 dana od dana objavljivanja odluke na sajtu. O primljenim prigovorima odlučivaće se u roku od 15 radnih dana od dana prijema prigovora.

**16. Lista korisnika kojima su odobrena sredstva**

**Lista korisnika kojima su odobrena sredstva** sa iznosom i namjenom dodijeljenih sredstava po korisniku biće objavljena na internet stranicama Ministarstva i NTOCG u roku od 15 dana od dana donošenja Odluke o odabiru projekata i dodjeli sredstava.

**17. Rok za potpisivanje ugovora**

NTOCG će s odabranim korisnicima potpisati ugovor najkasnije u roku 15 dana od dana objave Odluke o odabiru projekata i dodjeli sredstava, odnosno odlučivanja po prigovorima.

**18. Nadzor**

Radna grupa imenovana od strane direktora NTOCG obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja NTOCG.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti NTOCG pisanim putem.

U slučaju utvrđivanja nepravilnosti u korišćenju odobrenih sredstava, direktor NTOCG donosi Odluku o povratu sredstava, a korisnik je dužan vratiti ista u roku od 15 dana od prijema odluke.

**19. Obaveze korisnika su da:**

* Potpiše ugovor;
* Sredstva iskoristiti namjenski;
* NTOCG dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju (kopije računa i ugovora za troškove, fotografije izvršenih radova i drugu dokumentaciju shodno ugovoru);
* NTOCG dostavi izvještaj o realizaciji projekta (ostvareni rezultati, press clipping, fotografije, ciljevi, efekti, i sl.);
* Na zahtjev NTOCG pruži na uvid i dodatnu, naknadno traženu dokumentaciju i
* Realizuje i druge obaveze definisane ugovorom.

Ministarstvo održivog razvoja i turizma i NTOCG mogu izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru mjera predvidjenih Programom podsticajnih mjera.

Napomena: Javni poziv je objavljen dana 19. 06. 2019. godine.

Kontakt: Svetlana Tomković, e mail: svetlana.tomkovic@montenegro.travel

1. Opštine: Kolašin, Žabljak, Bijelo Polje, Berane, Mojkovac, Danilovgrad, Nikšić, Plužine, Šavnik, Pljevlja, Plav, Rožaje, Andrijevica, Petnjica i Gusinje. [↑](#footnote-ref-1)
2. Aplikant plus jedan partner. [↑](#footnote-ref-2)
3. Minimum aplikant plus dva partnera. [↑](#footnote-ref-3)